KJ var inspirert av utenlandske (først og fremst amerikanske) kriminalblader eller detektivmagasiner som for eksempel «Startling Detective», «Daring Detective», «Inside Detective», Real Detective, «Master Detective», «True Detective». Denne genren hadde sin storhetstid fra 1924 til 1969. Disse magasinene spesialiserte seg på historier fra skyggesiden om drapspersoner, gjengkriminelle, alkoholikere, rusmiddelavhengige, prostituerte og avvikere. Fokuset på det kriminelle miljø var ofte en innfallsvinkel for å publisere mer seksuelt orientert materiale.